Սպիտակ թագուհին (հեռուստասերիալ)

Սպիտակ թագուհին (), 10 մասից բաղկացած բրիտանական պատմական հեռուստասերիալ է՝ հիմնված Ֆիլիպպա Գրեգորիի «Զարմիկների պատերազմը» պատմական վիպաշարի վրա («Սպիտակ թագուհին», «Կարմիր թագուհին», «Արքայագործի դուստրը»)։ Առաջին մասի պրեմիերան կայացել է BBC One-ի եթերում 2013 թվականի հունիսի 16-ին Միացյալ Թագավորությունում։ ԱՄՆ-ում առաջին անգամ հեռարձակվել է Starz հեռուստաալիքով 2013 թվականի օգոստոսի 9-ին։

Էլիզաբեթ Վուդվիլը «Սպիտակ թագուհին» վեպի կենտրոնական կերպարն է, մինչ Մարգարետ Բեֆորթն ու Աննա Նևիլը համապատասխանաբար գտնվում են «Կարմիր թագուհին» և «Արքայագործի դուստրը» վեպերի կիզակետում։ Այնուամենայնիվ, երեք կերպարն էլ երեք վեպերում էլ կան, ինչը երևում է նաև հեռուստասերիալից։

Վերջին սերիան հեռարձակվել է 2013 թվականի օգոստոսի 18-ին։ Երկու օր անց հաստատվեց, որ Սպիտակ թագուհին երկրորդ եթերաշրջան չի ունենալու։ BBC-ն հայտնել է՝ ի սկզբանե պլանավորված է եղել, որ մեկ եթերաշրջան է լինելու։ 2013 թվականի հոկտեմբերին The Telegraph թերթում նշված էր, որ Starz-ը պատրաստվում է Սպիտակ արքայադուստրը անվանմամբ շարունակություն մինիհեռուստասերիալ նկարահանել, որը հիմնված է լինելու Գրեգորիի 2013 թվականի նույնանուն վեպի վրա։ 2016 թվականի փետրվարի 7-ին Գրեգորին Ֆեյսբուքում հայտարարեց, որ շարունակությունը պաշտոնապես հաստատվել է մեկնարկելու։

Սյուժե 
Իրադարձությունները ընթանում են Սպիտակ և կարմիր վարդերի պատերազմի ժամանակ։ Ներկայացվում է երեք կնոջ պատմություն, ովքեր ներառված են Անգլիայի գահի համար մղվող երկարատև կոնֆլիկտի մեջ։ Սկսում է 1464 թվականից. ժողովուրդն արդեն 9 տարի պատերազմում է նրա համար, թե ով է Անգլիայի ճշմարիտ արքան։ Նույն արքայատոհմի երկու ճյուղերը՝ Յորքերի և Լանկաստերների տները գահի համար դաժան պայքարի մեջ են։ Սյուժեն կենտրոնացած է երեք կնոջ վրա, ովքեր ասես ետնաբեմից առաջնորդում էին պատմության իրադարձությունները. Էլիզաբեթ Վուդվիլ, Մարգարետ Բեֆորթ, Աննա Նևիլ։ Տղամարդիկ պատերազմում են, իսկ կանայք օգտագործում են իրենց հմայքն ու հնարամտությունը իրենց տղամարդկանց միջոցով իշխանության հասնելու համար։ Էլիզաբեթ Վուդվիլը, պատերազմում կորցնելով ամուսնուն (Լանկաստերների կողմից), օգտագործում է իր գեղեցկությունն ու երիտասարդությունը և իրեն սիրահարեցնում նոր արքա Էդվարդ Յորքին, որպեսզի թագուհի դառնալով կարողանա պաշտպանել իր երեխաներին։ Մարգարետ Բեֆորթը նույնպես Լանկաստերների այրի էր, նա այնքան է ատում Յորքերին, որ պատրաստ է ցանկացած բանի, միայն թե գահին տեսնի իր որդուն։ Աննա Նևիլի «Արքա կերտող» Ռիչարդ Նևիլլի կրտսեր դուստրն է, ով իր կամքից անկախ հայտնվում է պատերազմի կիզակետում և կարողանում է Ռիչարդ Գլոստերի օգնությամբ հասնել իր երջանկությանն ու իշխանությանը, բայց իհարկե գիտի, որ իր կյանքը կառուցված է ստի ու արյան վրա։

Դերերում

Յորքեր 
 Ռեբեկա Ֆերգյուսոն - Էլիզաբեթ Վուդվիլ, «Սպիտակ թագուհին», Էդուարդ 4-րդի կինը
 Մաքս Այրոնս - Էդուարդ IV 
 Ֆեյե Մարսեյ - Լեդի Աննա Նևիլ, «Արքայագործի դուստրը», Ռիչարդ III-ի թագուհի կինը
 Անայրին Բերնարդ - Ռիչարդ, Գլոստերի դուքս, ավելի ուշ Ռիչարդ III Արքա, Էդուարդ IV-ի կրտսեր եղբայրը
 Ջեյմս Ֆրեյն - Ռիչարդ Նևիլ, Ուորիքի 16-րդ կոմսը, «Արքայագործը»; Լանկաստերի դուքս Ջոնի ծոռը
 Ջանեթ Մքթիիր - Ժակետա, Լեդի Րիվերս, Էլիզաբեթ Վուդվիլի մայրը
 Դևիդ Օուկս - Ջորջ, Քլարենսի դուքս, Էդուարդ 4-րդի եղբայրը
 Էլեանոր Թոմլինսոն - Լեդի Իզաբելլ Նևիլ, Քլարենսի դքսուհի, Քլարենսի դուքս Ջորջի կինը, Լեդի Աննա Նևիլի ավագ քույրը
 Ջուլիետ Օուբրի - Լեդի Աննա Բեշամփս, Ուորիքի կոմսուհին, Ուորվիկի կինը, Լեդի Իզաբելլի և Լեդի Աննայի մայրը; Էդմոնդ Լենգլիի, Յորքերի առաջին դքսի ծոռնուհին
 Քարոլայն Գուդալլ - Սեսիլի Նևիլ, Յորքի դքսուհին, Լանկաստերի դուքս Ջոնի թոռնուհին
 Սոննի Էշբուրն Սերքիս - Ուելսի արքայազն (ավելի ուշ Էդվարդ 5-րդ արքա), Էդվարդ 4-րդի և Էլիզաբեթ Վուդվիլլի ավագ որդին և ժառանգորդը; ավելի ուշ Ամրոցի արքայազններից մեկը
 Ֆրեյա Մեյվոր - Էլիզաբեթ Յորք; Էդուարդ 4-րդի և Էլիզաբեթ Վուդվիլի առաջնեկն ու ավագ դուստրը
 Էլեանոր Քրոուլի - Սեսիլիա Յորք; Էդուարդ 4-րդի և Էլիզաբեթ Վուդվիլի դուստրը

Լանկաստերներ 
 Ամանդա Հեյլ - Մարգարետ Բոֆորթ, «Կարմիր թագուհին», Հենրի Թյուդորի մայրը, Լանկաստերի դուքս Ջոնի ծոռնուհին
 Վիիրլի Բիթենս - Մարգարեթ Անջուացի, Անգլիայի արքա Հենրի 6-րդի թագուհի կինը
 Ջոի Բեթեյ - Էդվարդ Լանկաստեր, Հենրի 6-րդի և Մարգարեթ Անժուացու որդին, ամուսնացած է եղել Լեդի Աննա Նևիլի հետ
 Մայքլ Մարկուս - Հենրի Թյուդոր, ավելի ուշ Անգլիայի արքա Հենրի 7-րդ, Լեդի Մարգարետ Բոֆորթի և Սեր Էդմոնդ Թյուդորի որդին ու ժառանգորդը
 Օսկար Քենեդի - պատանի Հենրի Թյուդոր
 Թոմ ՄքԿայ - Ջասպեր Թյուդոր, Հենրի 6—րդի խորթ եղբայրը, Լեդի Մարգարետ Բոֆորթի տեքրը և Հենրի Թյուդորի հորեղբայրը

Այլ 
 Ֆրենսիս Թոմելթի - Լեդի Մարգարեթ Բոշամփ, Մարգարեթ Բեֆորթի մայրը
 Մայքլ Մալոնի - Սեր Հենրի Սթաֆֆորդ, Լեդի Մարգարեթ Բեֆորթի երրորդ ամուսինը
 Բեն Լեմբ - Էնթոնի Վուդվիլլ, Րիվերսի 2-րդ կոմսը, Էլիզաբեթ Վուդվիլլի եղբայրը
 Հյու Միտչել - Ռիչարդ Ուելես, Մարգարեթ Բեֆորթի խորթ եղբայրը
 Ռուփերթ Յունգ - Սեր Ուիլիամ Հերբերթ, Փեմբրուքի լորդ
 Ռոբերտ Փյու - Ռիչարդ Վուդվիլլ, Բարոն Րիվերս (ավելի ուշ Րիվերսի կոմս), Էլիզաբեթ Վուդվիլլի հայրը
 Ռուպերտ Գրեյվս - Լորդ Թոմաս Սթենլի, Լեդի Մարգարեթ Բեֆորթի չորրորդ ամուսինը
 Էնդրյու Գոուեր - Լորդ Սթրենջ, Լորդ Սթենլիի որդին
 Շոն Դուլի - Սեր Ռոբերտ Բրեկենբերի, Ռիչարդ III-ի դաշնակիցը
 Արթուր Դարվիլլ - Հենրի Սթաֆֆորդ, Բուքինգամի դուքս
 Էմիլի Բերինգթոն - Ջեյն Շոր, Էդվարդ IV-ի սիրուհին

Դերասանների մեծ մասը բրիտանացի է, բայց քանի որ նկարահանումները կատարվել են Բելգիայում, տեղի մի քանի դերասան նույնպես մասնակցել է. Վիիրլի Բիթենսը, Յուրգեն Դելնիթը, Յորեն Սելդեսլեքթսը, Էլզա Հոուբենը, Բեն Ֆորսեվիլլը և Բեն Վեն դեն Հեուվելը։ Ռեբեկա Ֆերգյուսոնը (էլիզաբեթ Վուդվիլլ, Սպիտակ թագուհին) շվեդուհի է (մոր արմատները Անգլիայից են)։

Նկարահանումները 
Հեռուստասերիալի բյուջեն կազմել է £25 միլիոն։ Նկարահանումները տևել են 120 օր։ Ընդհանուր կազմել է շուրջ 250 տեսարան՝ ներառյալ զնդանները, պալատները, ամրոցները, 12 բանկետներն ու նվազագույնը 2 թագադրության արարողություն։

Երկու տարբերակ է պատրաստվել, մեկը BBC-ի համար, իսկ մյուսը ԱՄՆ-ի համար։

Զուգահեռ նկարահանվել է երկմասանի փաստագրական ֆիլմ՝ «Իրական Սպիտակ թագուհին և իր մրցակիցները», Ֆիլիպպա Գրեգորիի կողմից։ Այն հեռարձակվել է BBC Two-ի եթերում 2013թվականի հուլիսի 17-ին և 24-ին։

Սերիաներ

Ծանոթագրություններ 

Բրիտանական սերիալներ
Անգլերեն հեռուստասերիալներ